CELEX: 
Language: da
Date: 2019-03-14 00:00:00
Title: KOMMISSIONENS DELEGEREDE FORORDNING (EU) …/… om ændring af delegeret forordning (EU) 2017/1799 for så vidt angår fritagelsen for People's Bank of China fra kravene om før- og efterhandelsgennemsigtighed i forordning (EU) nr. 600/2014

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               1.1.Generel baggrund og målsætninger
            
            
               Forordning (EU) nr. 600/2014
                  1
                (almindeligvis benævnt "MiFIR") har fundet anvendelse siden den 3. januar 2018 og erstatter sammen med direktiv 2014/65/EU
                  2
                ("MiFID II") direktiv 2004/39/EF
                  3
                ("MiFID I"). MiFIR og MiFID II danner en harmoniseret lovgivningsmæssig ramme for bl.a. de krav, der finder anvendelse på investeringsselskaber, markedspladser, udbydere af dataindberetningstjenester og tredjelandsselskaber, der yder investeringsservice eller udøver investeringsaktiviteter i Unionen. 
            
            
               Det overordnede formål med MiFID II og MiFIR er at skabe lige vilkår på de finansielle markeder og at sætte disse i stand til at arbejde til gavn for økonomien og fremme beskæftigelse og vækst.
            
            
               MiFIR og MiFID II har til formål at styrke finansmarkedernes effektivitet, modstandsdygtighed og integritet. De tager navnlig sigte på at skabe større gennemsigtighed ved at indføre en ordning for før- og efterhandelsgennemsigtighed for andre instrumenter end aktieinstrumenter og ved at styrke og udvide de eksisterende aktiehandelsgennemsigtighedsordninger.
            
            
               1.2.Juridisk baggrund og juridiske aspekter
            
            
               For at præcisere kravene i MiFIR er Kommissionen tillagt beføjelser til at vedtage delegerede retsakter i overensstemmelse med artikel 290 i traktaten om Den Europæiske Unions funktionsmåde ("TEUF") og til heri at præcisere visse elementer, hvor Europa-Parlamentet og Rådet har fundet det nødvendigt at give beføjelser til Europa-Kommissionen. Ved artikel 1, stk. 9, i MiFIR tillægges Kommissionen beføjelser til at vedtage delegerede retsakter med henblik på at udvide fritagelsen fra kravene om før- og efterhandelsgennemsigtighed i henhold til MiFIR for tredjelandes centralbanker i forbindelse med transaktioner som led i penge- og valutapolitik eller styring af den offentlige gæld.
            
            
               2.HØRINGER FORUD FOR RETSAKTENS VEDTAGELSE
            
            
               Kommissionen har baseret sine resultater og konklusioner på den eksterne undersøgelse, som er gennemført af Centre for European Policy Studies (CEPS) og universitetet i Bologna og har titlen "Exemptions for third-country central banks and other entities under the Market Abuse Regulation (MAR) and the market in Financial Instrument Regulation (MiFIR)" (fritagelser for tredjelandes centralbanker og andre enheder under forordningen om markedsmisbrug (MAR) og forordningen om markeder for finansielle instrumenter (MiFIR)). Undersøgelsen er baseret på en spørgeskemaundersøgelse blandt centralbanker i tredjelandsjurisdiktioner. Den omfatter en analyse af den retlige behandling af tredjelandes centralbanker i forbindelse med før- og efterhandelsgennemsigtighed, gennemsigtigheden af deres operationelle ramme og omfanget af deres handelsaktiviteter i Unionen. Udkastet til Kommissionens oprindelige delegerede forordning (EU) 2017/1799 blev offentliggjort med henblik på en høring med en varighed på fire uger, som blev afsluttet den 4. maj 2017. Der blev ikke indgivet bemærkninger under den offentlige høring.
            
            
               3.JURIDISKE ASPEKTER AF DEN DELEGEREDE RETSAKT
            
            
               Artikel 1, stk. 6, i forordning (EU) nr. 600/2014 indeholder en fritagelse fra kravene om før- og efterhandelsgennemsigtighed for transaktioner, hvor modparten er medlem af Det Europæiske System af Centralbanker (ESCB), og den pågældende transaktion gennemføres som led i udøvelsen af penge- og valutapolitikken eller politikken for finansiel stabilitet, som det pågældende medlem af ESCB har retlig beføjelse til at udøve, og det pågældende medlem på forhånd har underrettet sin modpart om, at transaktionen er fritaget. 
            
            
               Ved artikel 1, stk. 9, i forordning (EU) nr. 600/2014 tillægges Kommissionen beføjelser til at vedtage delegerede retsakter med henblik på at udvide denne fritagelse til visse centralbanker i tredjelande. Med Kommissionens delegerede forordning (EU) 2017/1799 bringes beføjelserne i henhold til forordning (EU) nr. 600/2014 i anvendelse, idet det præciseres, hvilke centralbanker i tredjelande der er omfattet af den fritagelse, der gælder for medlemmer af ESCB i henhold til artikel 1, stk. 6, i forordning (EU) nr. 600/2014.
            
            
               Ifølge betragtning 3 i Kommissionens delegerede forordning (EU) 2017/1799 bør listen over tredjelandes centralbanker, som er fritaget, i Kommissionens delegerede forordning (EU) 2017/1799 revideres, som det skønnes relevant, herunder med henblik på i relevant omfang at udvide fritagelserne til andre tredjelandes centralbanker, som endnu ikke er medtaget på listen.
            
            
               KOMMISSIONENS DELEGEREDE FORORDNING (EU) …/…
            
            
               af 14.3.2019
            
            
               om ændring af delegeret forordning (EU) 2017/1799 for så vidt angår fritagelsen for People's Bank of China fra kravene om før- og efterhandelsgennemsigtighed i forordning (EU) nr. 600/2014
            
            
               (EØS-relevant tekst)
            
            
               EUROPA-KOMMISSIONEN HAR —
            
         
         
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) nr. 600/2014 af 15. maj 2014 om markeder for finansielle instrumenter og om ændring af forordning (EU) nr. 648/2012
                  4
               , særlig artikel 1, stk. 9, og
            
            
               ud fra følgende betragtninger:
            
            
               (1)Transaktioner med medlemmer af Det Europæiske System af Centralbanker (ESCB) som modparter er fritaget fra kravene om handelsgennemsigtighed i henhold til artikel 1, stk. 6, i forordning (EU) nr. 600/2014, for så vidt at disse transaktioner gennemføres med henblik på penge- og valutapolitikken eller politikken for finansiel stabilitet.
            
            
               (2)En sådan fritagelse fra anvendelsesområdet for forordning (EU) nr. 600/2014 kan i overensstemmelse nævnte forordnings artikel 1, stk. 9, udvides til centralbanker i tredjelande samt til Den Internationale Betalingsbank. 
            
            
               (3)Listen over tredjelandes centralbanker, som er fritaget, i delegeret forordning (EU) 2017/1799 bør ajourføres, herunder med henblik på i relevant omfang at udvide fritagelsen i artikel 1, stk. 6, i forordning (EU) nr. 600/2014 til andre tredjelandes centralbanker eller fjerne sådanne offentlige enheder fra listen. Kommissionen overvåger og vurderer relevante udviklingstendenser i tredjelande og kan til enhver tid tage den nye fritagelse op til fornyet overvejelse. 
            
            
               (4)I lyset af de oplysninger, der er modtaget fra People's Bank of China, har Kommissionen udarbejdet en rapport med en vurdering af den internationale behandling af People's Bank of China og forelagt den for Europa-Parlamentet og Rådet. Det konkluderedes i denne rapport
                  5
               , at det er hensigtsmæssigt at indrømme Folkerepublikken Kinas centralbank fritagelse fra kravene om før- og efterhandelsgennemsigtighed i forordning (EU) nr. 600/2014. Listen over offentlige enheder, som er fritaget, i delegeret forordning (EU) 2017/1799 bør derfor ændres til at omfatte People's Bank of China.
            
            
               (5)Foranstaltningerne i denne forordning er i overensstemmelse med udtalelse fra ekspertgruppen under Det Europæiske Værdipapirudvalg —
            
            
               VEDTAGET DENNE FORORDNING:
            
            
               Artikel 1
            
            
               Bilaget til delegeret forordning (EU) 2017/1799 erstattes af teksten i bilaget til nærværende forordning. 
            
            
               Artikel 2
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 14.3.2019.
            
            
               
                     På Kommissionens vegne
               
               
                     Formand
                     Jean-Claude JUNCKER
               
            
         
         
            
                  
                     (1)
                  
                        Europa-Parlamentets og Rådets forordning (EU) nr. 600/2014 af 15. maj 2014 om markeder for finansielle instrumenter og om ændring af forordning (EU) nr. 648/2012 (EUT L 173 af 12.6.2014, s. 84).
               
               
                  
                     (2)
                  
                        Europa-Parlamentets og Rådets direktiv 2014/65/EU af 15. maj 2014 om markeder for finansielle instrumenter og om ændring af direktiv 2002/92/EF og direktiv 2011/61/EU (EUT L 173 af 12.6.2014).
               
               
                  
                     (3)
                  
                        Europa-Parlamentets og Rådets direktiv 2004/39/EF af 21. april 2004 om markeder for finansielle instrumenter, om ændring af Rådets direktiv 85/611/EØF, og 93/6/EØF samt Europa-Parlamentets og Rådets direktiv 2000/12/EF og om ophævelse af Rådets direktiv 93/22/EØF (EUT L 145 af 30.4.2004, s. 1).
               
               
                  
                     (4)
                  
                        EUT L 173 af 12.6.2014, s. 84.
               
               
                  
                     (5)
                  
                        Rapport fra Kommissionen til Europa-Parlamentet og Rådet om fritagelsen af Folkerepublikken Kinas centralbank i henhold til forordningen om markeder for finansielle instrumenter (MiFIR) [COM(2019) 143 af 14.03.2019].
               
            
      
    ---documentbreak--- 
      
         
         
            
               BILAG 
            
            
               1.Australien:
            
            
               –Reserve Bank of Australia
            
            
               2.Brasilien:
            
            
               –Brasiliens centralbank (Banco Central do Brasil)
            
            
               3.Canada:
            
            
               –Bank of Canada
            
            
               4.Hongkong SAR:
            
            
               –Hong Kong Monetary Authority
            
            
               5.Indien:
            
            
               –Reserve Bank of India
            
            
               6.Japan:
            
            
               –Bank of Japan
            
            
               7.Mexico:
            
            
               –Mexicos centralbank (Banco de México)
            
            
               8.Folkerepublikken Kina:
            
            
               –People's Bank of China
            
            
               9.Republikken Korea:
            
            
               –Bank of Korea
            
         
         
            
               10.Singapore:
            
            
               –Monetary Authority of Singapore
            
            
               11.Schweiz:
            
            
               –Schweiz' nationalbank
            
            
               12.Tyrkiet:
            
            
               –Republikken Tyrkiets centralbank
            
            
               13.Det Forenede Kongerige:
            
            
               –Bank of England
            
            
               14.Amerikas Forenede Stater:
            
            
               –
                     Federal Reserve System
            
            
               15.Den Internationale Betalingsbank.